CELEX: 62019TN0354
Language: hr
Date: 2019-06-11 00:00:00
Title: predmet T-354/19: Tužba podnesena 11. lipnja 2019. — Palacio Domecq protiv EUIPO-a — Domecq Bodega Las Copas (PALACIO DOMECQ 1778)

29.7.2019   
            
            
               HR
            
            
               Službeni list Europske unije
            
            
               C 255/55
            
         
      Tužba podnesena 11. lipnja 2019. — Palacio Domecq protiv EUIPO-a — Domecq Bodega Las Copas (PALACIO DOMECQ 1778)
      (predmet T-354/19)
      (2019/C 255/68)
      Jezik na kojem je tužba podnesena: španjolski
      
         Stranke
      
      
         Tužitelj: Palacio Domecq, SL (Madrid, Španjolska) (zastupnik: A. Otero Iglesias, odvjetnica)
      
         Tuženik: Ured Europske unije za intelektualno vlasništvo (EUIPO)
      
         Druga stranka pred žalbenim vijećem: Domecq Bodega Las Copas, SL (Jerez de la Frontera, Španjolska)
      
         Podaci o postupku pred EUIPO-om
      
      
         Podnositelj prijave spornog žiga: tužitelj pred Općim sudom
      
         Predmetni sporni žig: prijava figurativnog žiga Europske unije PALACIO DOMECQ 1778 — prijava za registraciju br. 11 499 506
      
         Postupak pred EUIPO-om: postupak povodom prigovora
      
         Pobijana odluka: odluka prvog žalbenog vijeća EUIPO-a od 28. ožujka 2019. u predmetu R 867/2018-1
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  prihvati tužbeni zahtjev i preinači pobijanu odluku na način da u cijelosti prihvati žalbu koju je tužitelj bio podnio protiv odluke Odjela za prigovore EUIPO-a, u cijelosti odbije incidentalno pravno sredstvo koje je uložio podnositelj prigovora i, posljedično, u potpunosti odbije prigovor intervenijenta;
               
            
                  —
               
               
                  podredno, ovisno o slučaju, poništi pobijanu odluku i vrati predmet žalbenom vijeću EUIPO-a radi donošenja nove odluke;
               
            
                  —
               
               
                  naloži EUIPO-u snošenje troškova postupka pred Općim sudom i žalbenim vijećem;
               
            
                  —
               
               
                  naloži intervenijentu snošenje troškova koje je snosilo društvo Palacio Domecq, SL u postupku povodom prigovora i žalbenom postupku pred žalbenim vijećem.
               
            
         Tužbeni razlog
      
      povreda članka 8. stavka 1. točke (b) Uredbe (EU) br. 2017/1001 Europskog parlamenta i Vijeća i članka 25. stavka 5. Delegirane uredbe.